text: Mand varetægtsfængslet og sigtet for drab på sin far
  15 august 2016 kl. 14.57
  Den 34-årige mand som blev anholdt efter et voldligt overfald på sin far er blevet varetægtsfængslet for drab.
  En mand fra Als er blevet varetægtsfængslet på en psykiatrisk afdeling og sigtet for drab efter han søndag aften overfaldt sin far. Faren blev trampet flere gange i hovedet og på kroppen og blev stukket i låret.
  Den 63-årige mand afgik mandag formiddag ved døden efter han blev fløjet til Odense Universitetshospital søndag aften.
  Den 34-årige søn har nægtet sig skyldig i drabet.
  
  